laion/Wikipedia-Exotic huggingface dataset:
শারঁত-মারিতিম

শারঁত-মারিতিম (ফরাসি: Charente-Maritime; ফরাসি উচ্চারণ: ​[ʃa.ʁɑ̃t ma.ʁi.tim]) ফ্রান্সের দক্ষিণ-পশ্চিম উপকূলীয় অঞ্চলের একটি প্রশাসনিক বিভাগ যার নামকরণ শারঁত নদীর নামানুসারে করা হয়েছে। ১৭৯০ সালে ফরাসি বিপ্লবের সময় ৪ মার্চ তারিখে গঠিত ফ্রান্সের ৮৩ টি প্রশাসনিক বিভাগের একটি হচ্ছে শারঁত-মারিতিম যা পূর্বে সেন্টোগ ও এ্যাউনিস্‌ অঞ্চলের অংশ ছিলো। ১৯৪১ সালের ৪ সেপ্টেম্বর এটি শারঁত-মারিতিম নামে পরিচিত হয়। পোয়াতু-শারঁত প্রশাসনিক অঞ্চলের একটি অংশ শারঁত-মারিতিম; যা এই অঞ্চলের দ্বিতীয় বৃহত্তম এবং সর্বাধিক ঘনবসতিপূর্ণ এলাকা। বিভাগটির আয়তন ৬৮৬৪ বর্গ কি.মি. এবং অধিবাসীর সংখ্যা ২০০৬ সালের গণনা অনুসারে ৫৯৮ ৯১৫ জন। বার্ষিক ৯০০ মি.মি. অপেক্ষা কম বৃষ্টিপাত হওয়ার ফলে এই অঞ্চলের জলবায়ু নাতিশীতোঞ্চ এবং রৌদ্রজ্জ্বল। এখানকার গড় তাপমাত্রার পরিমাণ গ্রীষ্মকালে ৩৮° সে. (১০০° ফা.) থেকে শীতকালে −৫° স. (২৩° ফা.)-এর শধ্যে ওঠা নামা করে। (ফরাসি) শারঁত-মারিতিম-এর ওয়েব সাইট শারঁত-মারিতিম-এর অফিসিয়াল ট্যুরিজম গাইড (ফরাসি) শারঁত-মারিতিম-এর অফিসিয়াল ট্যুরিজম গাইড (ফরাসি) শারঁত-মারিতিম সংবাদ
পিথাগোরাস পানপাত্র

পিথাগোরাস পানপাত্র (ইংরেজি: Pythagorean cup) ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে। পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়। পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়। বর্তমান সময়ে কিছু শৌচকক্ষ তৈরিতে এই মূলনীতি ব্যবহৃত হয়। যখন পানির ধারকে পানির উপরিতল একটি নির্দিষ্ট মাত্রার উপরে পৌঁছে যায়, তখন একটি সাইফন তৈরি হয় এবং শৌচকক্ষ পানিপ্রবাহে ধৌত হয়ে যায়। "Physics demonstrations: the Pythagoras cup"। skullinthestars.com। 4/26/2012। সংগ্রহের তারিখ 5/9/2013।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)
রতন

রতন একটি ভারতীয় চলচ্চিত্র যা ১৯৪৪ সালে মুক্তি পায়। এই চলচ্চিত্রটিতে অভিনয় করেন শরণ লতা, করণ দেওয়ান এবং আমির বানু। এটি ১৯৪৪ সালে নির্মিত চলচ্চিত্রগুলোর মধ্য সর্বাধিক আয় করা এবং "সর্বকালের সেরা ব্লকবাস্টার" হিসেবে পরিচিত। এই চলচ্চিত্রটি নওশাদকে ভারতীয় চলচ্চিত্রের অন্যতম প্রধান সঙ্গীত পরিচালক হিসেবে প্রতিষ্ঠিত করে এবং এর ফলে তিনি প্রতিটি চলচ্চিত্র থেকে ২৫০০০ রূপি করে পারিশ্রমিক গ্রহণ করেন। ছবিটির অভিনেত্রী শরণ লতা পিটিভি-তে প্রচারিত একটি সাক্ষাতকারে বলেছেন যে, ছবিটির গীতিকার দীননাথ মোদক নিজে এই চলচ্চিত্রে সুরারোপ করেন। শরণ লতা ('গৌরী' চরিত্রে) করণ দেওয়ান ('গোবিন্দ' চরিত্রে) আমির বানু ('বসন্ত কুমার' চরিত্রে) আজুরী ছন্দা গুলাব মঞ্জু বদ্রি প্রসাদ রাজকুমারী শুক্লা ওয়াস্তি "Top Earners 1944"। Box Office India। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।  Magadi, Ranganathan (১১ ফেব্রুয়ারি ২০০৭)। The Literary Works of Ranganathan Magadi। Ranganathan Magadi। পৃষ্ঠা 657। আইএসবিএন 978-1-4116-7004-4। সংগ্রহের তারিখ ২৬ সেপ্টেম্বর ২০১১।  ইন্টারনেট মুভি ডেটাবেজে রতন (ইংরেজি)
ঝুঁকি ব্যবস্থাপনা

ঝুঁকি ব্যবস্থাপনা হল কোন বস্তুর সম্ভাব্য ক্ষতির অর্থনৈতিক প্রভাব নিরূপণ করে সেই অর্থনৈতিক ক্ষয়ক্ষতি কমানোর বা সম্ভাব্য ক্ষতির বিরুদ্ধে যথাযথ পদক্ষেপ নেওয়া। 'ঝুঁকি' হল কোন আর্থিক ক্ষতি সংগঠন সম্পর্কিত অনিশ্চয়তা অপরদিকে এই আর্থিক ক্ষয়ক্ষতি যথাসম্ভব কম রাখার যে পূর্বপ্রস্তুতি, তাকে ঝুঁকি ব্যবস্থাপনা বলা যেতে পারে। ক্ষতি হওয়ার ঝুঁকি যে কোন বস্তুরই থাকতে পারে যেমন যানবাহন, ঘরবাড়ি, মহাকাশ স্টেশন কিংবা ফসল। অস্পৃশ্য বস্তু যেমন ব্যবসায় সুনাম, সম্মান, নামডাক ও বিশ্বাসযোগ্যতা এগুলোরও ক্ষতি হতে পারে। ঝুঁকি ব্যবস্থাপনার অধীনে উক্ত সমস্ত স্পর্শ্য যোগ্য ও অস্পৃশ্য বস্তুর সম্ভাব্য ক্ষতির পরিমাণ টাকার অঙ্কে নিরূপণ করতে হয়। ঝুঁকি ব্যবস্থাপনা বীমা ব্যবসার একটি অন্যতম গুরুত্বপূর্ণ অংশ। কোন বস্তুর বীমা করার আগে অবশ্যই বীমা কোম্পানিকে এর বীমা যোগ্যতা ও ঝুঁকি ব্যবস্থাপনা সম্পর্কে পূর্বানুমান করতে হয়। মানুষের জীবন ও সম্পদের ক্ষেত্রে বিদ্যমান ঝুঁকিকে লাঘব করা অথবা মোকাবেলা করাই হল ঝুঁকি ব্যবস্থাপনার কাজ। কাজটি অন্যান্য ব্যবস্থাপনার মত নয় কারণ ঝুঁকির প্রবাহপথ বিচিত্র। আর তাই বিভিন্ন বিচিত্রতার কথা মাথায় রেখে এর ব্যবস্থাপনা নকশা করতে হয়। কাজেই ঝুঁকি ব্যবস্থাপনার কাজ তাই ক্রমেই সুনির্ধারিত ও প্রক্রিয়াবদ্ধ হয়েছে। ঝুঁকি ব্যবস্থাপনা মূলত তিনটি অংশে বিভক্ত। যেমন: সম্ভাব্য ক্ষতির উৎস সমূহ চিহ্নিতকরণ সংশটীত ক্ষতির ফলাফল মূল্যায়ন ঝুঁকি মোকাবেলায় সর্বোত্তম পন্থাটি বেছে নেওয়া। Hubbard, Douglas (২০০৯)। The Failure of Risk Management: Why It's Broken and How to Fix It। John Wiley & Sons। পৃষ্ঠা 46।  Crockford, Neil (১৯৮৬)। An Introduction to Risk Management (2 সংস্করণ)। Cambridge, UK: Woodhead-Faulkner। পৃষ্ঠা 18। আইএসবিএন 0-85941-332-2।  Common Vulnerability and Exposures list. Cve.mitre.org. Retrieved on 2012-04-17. Airmic / Alarm / IRM (2010) "A structured approach to Enterprise Risk Management (ERM) and the requirements of ISO 31000" https://web.archive.org/web/20100705072108/http://www.theirm.org/documents/SARM_FINAL.pdf Alberts, Christopher (মার্চ ২০০৮)। "Mission Diagnostic Protocol, Version 1.0: A Risk-Based Approach for Assessing the Potential for Success"। Software Engineering Institute। সংগ্রহের তারিখ ২০০৮-০৫-২৬।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Alexander, Carol and Sheedy, Elizabeth (২০০৫)। The Professional Risk Managers' Handbook: A Comprehensive Guide to Current Theory and Best Practices। PRMIA Publications। আইএসবিএন 0-9766097-0-3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Altemeyer, Lynn (২০০৪)। "An Assessment of Texas State Government: Implementation of Enterprise Risk Management, Applied Research Project"। Texas State University। ৩০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৩।  Borodzicz, Edward (২০০৫)। Risk, Crisis and Security Management। New York: Wiley। আইএসবিএন 0-470-86704-3।
বিশ্ব নদী দিবস

বিশ্ব নদী দিবস প্রতি বছর সেপ্টেম্বর মাসের শেষ রোববার পালিত একটি দিবস। নদী সম্পর্কে সচেতনতা বাড়াতে দিবসটি পালন করা হয়। ১৯৮০ সাল থেকে প্রতিবছর সেপ্টেম্বর মাসের শেষ রোববার বিশ্ব নদী দিবস হিসেবে পালন করতে শুরু করে ব্রিটিশ কলম্বিয়া ইনস্টিটিউট অব টেকনোলজি। এরপর ২০০৫ সাল থেকে জাতিসংঘের বিভিন্ন সহযোগী সংস্থা দিবসটি পালন করছে। বাংলাদেশে ২০১০ সাল থেকে থেকে রিভারাইন পিপল নামের একটি সংস্থা এ দিবস পালন করে আসছে। ২০০৫ সালে জাতিসংঘ দিবসটি অনুসমর্থন করে। বিশ্ব নদী দিবসের প্রতিপাদ্য দেশ অনুযায়ী ঠিক করা হয়। বাংলাদেশে এ দিবসের প্রতিপাদ্য নির্ধারণ করে রিভারাইন পিপল নামের একটি সংগঠন। ২০১৩ : নদী দখলের বিরুদ্ধে দক্ষিণ হিমালয় অঞ্চল (সাউদার্ন হিমালয়া এগেইনস্ট রিভার এনক্রোচমেন্ট)। আন্তর্জাতিক নদীকৃত্য দিবস বাংলাদেশে পালিত দিবসসমূহ বিশ্ব দিবস তালিকা বিশ্ব নদী দিবস আজ সরকার জানেই না![স্থায়ীভাবে অকার্যকর সংযোগ], কালের কন্ঠ, লেখক:আশরাফুল হক রাজীব; প্রকাশিত হয়েছে: ২৫শে সেপ্টেম্বর ২০১১। "নদী দিবস"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৯।  নদী থাকুক দখলমুক্ত ওয়েব্যাক মেশিনে আর্কাইভকৃত ১ অক্টোবর ২০১৩ তারিখে, সমকাল প্রতিবেদক, প্রকাশিত হয়েছে: ২৯শে সেপ্টেম্বর, ২০১৩।
আধুনিকীকরণ

আধুনিকীকরণ-কে সে-সব সামাজিক, অর্থনৈতিক, রাজনৈতিক ও সাংস্কৃতিক প্রক্রিয়া ও সম্পর্কের একটি সেট হিসেবে ধরা যেতে পারে, যেগুলো আধুনিক জীবন সম্পর্কে ইউরোপীয় ধ্যানধারণার ওপর ভিত্তি করে ১৭ শতক থেকে গড়ে উঠেছে। ১৯শ শতাব্দীর শেষের দিকে সমাজবিজ্ঞানের তত্ত্ব, সামাজিক ডারউইনবাদ-এ মানব সমাজের বিবর্তনের নিয়মাবলী বিবৃত হয়েছে। বর্তমান আধুনিকীকরণ তত্ত্ব মূলত জার্মান সমাজবিজ্ঞানী মাক্স ভেবার (১৮৬৪-১৯২০) এর প্রাসঙ্গিতকতা ও অসঙ্গতার ভূমিকা ধারণার সাথে সাথে বিকাশ লাভ করে। ভেবারের ধারণা আধুনিকীকরণের মূল রচনা করে এবং এই ধারণাকে জনপ্রিয় করে তুলেন হার্ভার্ডের সমাজবিজ্ঞানী থেলকট পার্সনস (১৯০২-১৯৭৯), যিনি ওয়েবারের কাজকে ১৯৩০ এর দশকে ইংরেজিতে অনুবাদ করেন এবং তার ব্যাখ্যা প্রদান করেন। নতুন প্রযুক্তি সামাজিক পরিবর্তনের অন্যতম কারণ। আধুনিকীকরণের পর থেকে সামাজিক পরিবর্তনে কৃষিভিত্তিক সমাজ থেকে শিল্পায়নে অগ্রসর হয়েছে। ফলে প্রযুক্তিগত দিকে নজর দেওয়া জরুরী হয়ে পড়ে। নতুন প্রযুক্তি সমাজ পরিবর্তন করে না। বরং প্রযুক্তিগত কারণে সামাজিক পরিবর্তন হয়। বিশ্বায়ন ভোক্তাবাদ Bernstein, Henry. "Modernization theory and the sociological study of development" Journal of Development Studies 7#2 (1971): 141-160. Jeremiah I. Dibua (২০০৬)। Modernization and the Crisis of Development in Africa: The Nigerian Experience। Ashgate। পৃষ্ঠা 20–22।  Leon H. Mayhew, ed., Talcott Parsons on institutions and social evolution: selected writings (1985). Gavrov Sergey, Klyukanov Igor Modernization, Sociological Theories of. International Encyclopedia of the Social & Behavioral Sciences. Volume 15. Oxford: Elsevier, 2015.
ছোট নাটাবটের

ছোট নাটাবটের (বৈজ্ঞানিক নাম: "Turnix sylvatica") টার্নিসিডি গোত্রের নাটাবটের গণের অন্তর্ভুক্ত একটি ছোট আকারের পাখি, যা কোয়েলের অনুরূপ কিন্তু সম্পর্কহীন। এরা সুচালো লেজওয়ালা খুদে ভূচর পাখি। এই প্রজাতির দক্ষিণ স্পেন এবং আফ্রিকা, গ্রীষ্মমণ্ডলীয় এশিয়া, ভারত, ইন্দোনেশিয়ায় দেখতে পাওয়া যায়। BirdLife International (২০১২)। "Turnix sylvaticus"। বিপদগ্রস্ত প্রজাতির আইইউসিএন লাল তালিকা। সংস্করণ 2014.3। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ৪ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হঠাৎ দেখা ছোট নাটা বটের, এস আই সোহেল, দৈনিক প্রথম আলো। ঢাকা থেকে প্রকাশের তারিখ: অক্টোবর ২৮, ২০১৩ খ্রিস্টাব্দ। Barlow, Clive; Wacher, Tim; Disley, Tony। Birds of The Gambia। আইএসবিএন 1-873403-32-1।  পাখি প্রবেশদ্বার উইকিপ্রজাতিতে-এ বিষয় সম্পর্কিত তথ্য রয়েছে: Turnix sylvaticus BirdLife species factsheet for Turnix sylvaticus Common buttonquail or Kurrichane buttonquail Species text in The Atlas of Southern African Birds Turnix sylvaticus on Avibase Common buttonquail ভিডিও, আলোকচিত্র ও ডাক, the Internet Bird Collection Small Button-Quail photo gallery at VIREO (Drexel University) Interactive range map of Turnix sylvaticus at IUCN Red List maps Audio recordings of Common buttonquail on Xeno-canto.
কাকরাইল

কাকরাইল বাংলাদেশের রাজধানী ঢাকার কেন্দ্রীয় আবাসিক এলাকা। ১৭শ শতাব্দী থেকেই এখানে মানুষের যথেষ্ট আনাগোনা ছিল। ১৮শ শতাব্দীর শেষের দিক থেকেই এই এলাকায় মানুষ আবাসিকভাবে বসবাস করা শুরু করে। কাকরাইল ঢাকা শহরের অনেক গুরুত্বপূর্ণ ও বিলাসবহুল একটি জায়গা। এটি মগবাজারের দক্ষিণে অবস্থিত। প্রধান হিসাবরক্ষণ কর্মকতার কার্যালয় বাংলাদেশ সরকারের প্রধান হিসাবরক্ষণ কর্মকর্তার কার্যালয়। ডিপ্লোমা ইঞ্জিনিয়ার'স ইনস্টিটিউট এখানে রয়েছে ইনস্টিটিউট অব ডিপ্লোমা ইঞ্জিনিয়ার্স, কাকরাইল। কাকরাইলে রয়েছে ঐতিহাসিক কাকরাইল মসজিদ। এখানে তাবলীগ জামাতের লোকজন একত্রিত হয়ে থাকে। রমনা পার্ক এই এলাকার সীমানার মধ্যেই অবস্থিত। ইউআইটিএস, বাংলাদেশ বিজ্ঞান ও প্রযুক্তি ইনস্টিটিউট, উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ, হাবিবুল্লাহ বাহার কলেজ। ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। এছাড়াও দেশ টিভি, শ্রুতি রেকর্ডিং স্টুডিও, মিডিয়া পাড়া এর প্রধান কার্যালয় এবং স্টুডিও কাকরাইলে অবস্থিত। কাকরাইল, মো: মাসুদুর রহমান, বাংলাপিডিয়া, বাংলাদেশ এশিয়াটিক সোসাইটি, ঢাকা থেকে প্রকাশিত। মুনতাসীর মামুন, "ঢাকা: স্মৃতি বিস্মৃতির নগরী", ৩য় সংস্করণ, ৪র্থ মূদ্রণ, জানুয়ারি ২০০৪, অনন্যা প্রকাশনালয়, ঢাকা, পৃষ্ঠা ১৮৭-১৮৮, আইএসবিএন ৯৮৪-৪১২-১০৪-৩।
ওসিপ জেটকিন

ওসিপ জেটকিন (ইংরেজি: Ossip Zetkin; রুশ: Осип Цеткин) (জন্ম: ১৮৫০ -মৃত্যু: ২৯ জানুয়ারি, ১৮৮৯) ছিলেন একজন রাশিয়ান বিপ্লবী ও সমাজতান্ত্রিক নেতা। তিনি ক্লারা জেটকিনের জীবনসঙ্গী ছিলেন। ওসিপ জেটকিন ওডেশায় একটি ইহুদি বণিক পরিবারে জন্মগ্রহণ করেন। তার সময় রাশিয়া জনপ্রিয়তাবাদ আন্দোলনে সক্রিয় ছিল। রাজনৈতিক নিপীড়নের ফলে তিনি লিপজিগে পালিয়ে যান। তিনি সেখানে একটি ছুতার হিসেবে কাজ করেন এবং সমাজ গণতান্ত্রিক আন্দোলনে যোগ দেন। ১৮৮০ সালে তিনি আগস্ট বেবেল এবং উইলহেম লিবনেখত-এর সঙ্গে একটি সভায় সমাজতন্ত্র-বিরোধী জরুরি আইনে গ্রেফতার হন এবং লিপজিগ থেকে তাকে "বিরক্তিজনক বিদেশী" হিসাবে রিপোর্ট করা হয়। পরে তিনি প্যারিস যান এবং সেখানে ক্লারা জেটকিনের সংগে একত্রে বসবাস করতে থাকেন। তাদের দুই পুত্র জন্ম হয় এবং তারা হলেন ম্যাক্সিম জেটকিন (১৮৮৩-১৯৬৫) এবং কস্টজা জেটকিন (১৮৮৫-১৯৮০)। ওসিপ জেটকিন ইন্টারন্যাশনাল লেবার কংগ্রেসের (১৮৮৯) প্রস্তুতির সাথে জড়িত ছিলেন। তিনি ১৮৮৯ সালের প্রথম দিকে যক্ষ্মা রোগে আক্রান্ত হয়ে মারা যান। নগ্নপদের চক্র, রাশিয়ার শ্রমিক শ্রেণীসমূহের জ্ঞানের অবস্থায় অবদান, ১৮৮৫, (ইংরেজি: The Barefoot gang: a contribution to the knowledge of the condition of the working classes in Russia. 1885) প্যারিস কমিউন পর্যন্ত ফ্রান্সে সমাজতন্ত্র, বার্লিন, ১৮৮৯ ফরাসি শ্রমিক আন্দোলনের প্রধান বৈশিষ্ট্য, বার্লিন, ১৮৯২ Kurzbiographie des Bundesarchivs
কলাম্বিডি

কবুতর ও ঘুঘু এই দুই রকম পাখি কলাম্বিডি গোত্রের অন্তর্ভুক্ত। এ গোত্রে প্রায় ৩১০টি প্রজাতির সংস্থান হয়েছে। এদের প্রত্যেকের দেহ শক্তপোক্ত, ঘাড় খাটো এবং ঠোঁটের গোড়ায় মাংসল উপাঙ্গ (ইংরেজিতে সেরেল) রয়েছে। শস্য, বীজ, ফল ও অন্যান্য উদ্ভিদাংশ এদের মূল খাদ্য। সারা বিশ্বের অধিকাংশ দেশে এরা মোটামুটি বিস্তৃত হলেও ইন্দোমালয় ও অস্ট্রেলীয় প্রতিবেশগত অঞ্চলে এদের বৈচিত্র্য ও সংখ্যা সর্বাধিক। শ্বেত পায়রা শান্তির প্রতীক। ঘুঘু ও কবুতরের মধ্যে প্রকৃতিগতভাবে কোনো মৌলিক পার্থক্য নেই। পক্ষীবিজ্ঞানীরা ছোটখাটো প্রজাতি বোঝাতে "ঘুঘু" ও অপেক্ষাকৃত বড় প্রজাতি বোঝাতে "কবুতর" ব্যবহার করেন। তবে এ ব্যাপারে ঐতিহ্যগত ও ঐতিহাসিকভাবে কোনো ধরাবাধা নিয়ম মেনে চলা হয় না। সাধারণভাবে ঘুঘু বলতে তিলা ঘুঘু আর কবুতর বলতে জালালি কবুতর নয়তো গৃহপালিত কবুতরকে বোঝায়। কবুতর ও ঘুঘু প্রজাতিভেদে বৃক্ষে, ঝোপঝাড়ে কিংবা মাটিতে শুকনো লতাপাতা, খড় বা অন্যান্য আবর্জনা দিয়ে আগোছালো বাসা বানায়। বাসায় এক থেকে দুইটি ডিম পাড়ে। বাবা মা দু'জনেই তা দেয় ও ছানাদের লালনপালন করে। ডিম ফোটার ৭ থেকে ২৮ দিনের মধ্যে ছানারা বাসা ছেড়ে চলে যায়। কবুতর ও ঘুঘুর একটি বিশেষ বৈশিষ্ট্য হলো এরা মাতৃদুগ্ধ উৎপাদন করতে সক্ষম এবং মা ও বাবা উভয়েই সন্তানকে একটি নির্দিষ্ট সময় পর্যন্ত মাতৃদুগ্ধ খাওয়ায়। এই মাতৃদুগ্ধ কবুতর ও ঘুঘুর ক্রপে সৃষ্টি হয়। Crome, Francis H.J. (১৯৯১)। Forshaw, Joseph, সম্পাদক। Encyclopaedia of Animals: Birds। London: Merehurst Press। পৃষ্ঠা 115–116। আইএসবিএন 1-85391-186-0।  কবুতর বন্য কবুতর ঘুঘু কবুতর পালন উইকিউক্তিতে ঘুঘু সম্পর্কিত উক্তির সংকলন রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: কলাম্বিডি উইকিমিডিয়া কমন্সে কলাম্বিডি সংক্রান্ত মিডিয়া রয়েছে। Columbidae.org.uk কবুতর ও ঘুঘুর সংরক্ষণ ভিডিও[স্থায়ীভাবে অকার্যকর সংযোগ], the Internet Bird Collection ঘুঘুর ডাক
মাইলস্টোন কলেজ

মাইলস্টোন কলেজ বাংলাদেশের রাজধানী ঢাকা শহরের উত্তরায় অবস্থিত একটি বেসরকারি শিক্ষাপ্রতিষ্ঠান। এই প্রতিষ্ঠানটি একটি কলেজিয়েট স্কুল। এতে উচ্চ মাধ্যমিক পর্যন্ত পড়ার সুযোগ রয়েছে। ২০০২ সালে মাইলস্টোন কলেজটি প্রতিষ্ঠিত হয়। ভর্তি হতে আগ্রহী প্রার্থীদের লিখিত এবং মৌখিক উভয় পরীক্ষায় উত্তীর্ণ হতে হয়। একাদশ শ্রেনির ভর্তি প্রক্রিয়া এসএসসি পরীক্ষার ফলাফলের ভিত্তিতে হয়ে থাকে। ৬ষ্ঠ ও ৯ম শ্রেনির ভর্তি পরীক্ষা সাধারণত ডিসেম্বর মাসে অনুষ্ঠিত হয় এবং একাদশ শ্রেণির ভর্তি প্রক্রিয়া এসএসসি পরীক্ষার ফল প্রকাশের কিছুদিনের মধ্যেই শুরু হয়। তবে আসন খালি থাকা সাপেক্ষে ৭ম ও ৮ম শ্রেণিতেও ছাত্র-ছাত্রী ভর্তি করা হয়। মাইলস্টোন কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে। মাইলস্টোন কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণির শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে। মাইলস্টোন কলেজ থেকে প্রতিবছর বিপুল পরিমাণে শিক্ষার্থী জিপিএ ৫.০০ পেয়ে আসছে। বিতর্ক রয়েছে যে মাইলস্টোন কলেজ কর্তৃপক্ষ তাদের নিজস্ব কেন্দ্রে শিক্ষার্থীদের বিভিন্ন অনৈতিক সুবিধা দিয়ে থাকে। "Milestone College"। www.milestonecollege.com। সংগ্রহের তারিখ ২০১৯-০৭-৩০।  প্রাতিষ্ঠানিক ওয়েবসাইট
পুনঃবীমা

পুনঃবীমা হল একটি বীমা কোম্পানির কাছ থেকে অন্য একটি বীমা কোম্পানির আংশিক বা পূর্ন বীমাদাবির দায় সহ বীমা কিনে নেওয়া। একটি বীমা কোম্পানি তার সকল গ্রাহকের বীমাদাবি পরিশোধের সক্ষম নাও হতে পারে কিংবা বীমাদাবির সময় নগদ বা তরল অর্থ হাতে নাও থাকতে পারে। তাই ঝুঁকি ব্যবস্থাপনার অংশ হিসেবে একটি বীমা কোম্পানি এর বীমা সমূহ অন্য বীমা কোম্পানির কাছে বিক্রয় করে দিতে পারে কিংবা বীমা দাবির দায় ও ঝুঁকি বিনিময় করতে পারে। পুনঃবীমা প্রদানকারী কোম্পানি গ্রাহকের বীমাদাবির পূর্ন বা আংশিক অংশ প্রদান করার চুক্তিবদ্ধ হতে পারে। পূনঃবীমা করতে হলে বীমা ক্রয়কারী কোম্পানিকে পুনঃবীমা প্রিমিয়াম প্রদান করতে হয়। পুনঃবীমা সাধারণত দুই প্রকার ঐচ্ছিক পুনঃবীমাঃ একটি বীমা কোম্পানি তার অধীনে প্রত্যেকটি বীমা আলাদা আলাদা ভিন্ন ভিন্ন কোম্পানির কাছে পুনঃবিক্রয় করার অধিকার রাখে। এভাবে বীমা কোম্পানি আলাদাভাবে প্রত্যেকটি বীমার চিনহিতকরন এবং পুনঃবীমার প্রক্রিয়াকে ঐচ্ছিক পুনঃবীমা বা প্রক্রিয়াগত বীমা বলা হয়। চুক্তিগত পুনঃবীমাঃ যদি কোন বীমা কোম্পানি তার অধীনে একজাতীয় প্রত্যেকটি বীমা অন্য একটি বীমা কোম্পানির কাছে পূর্নাংজ্ঞভাবে পূনঃবীমা করার চুক্তিবদ্ধ হয় তাহলে তাকে চুক্তিগত পুনঃবীমা বলা হয়। প্রায় প্রত্যেকটি বীমা কোম্পানিরই পুনঃবীমার প্রোগ্রাম থাকে। পুনবীমার উদ্দেশ্য হল বীমা কোম্পানির ঝুঁকি কমিয়ে অন্য একটি বীমা কোম্পানিতে ঝুঁকি স্থানান্তরিত করা। এই পুনঃবীমা প্রক্রিয়াটি একক কিংবা দলগত উভয়ভাবে করা হয়ে থাকে। একটি বিমাকারী প্রতিষ্ঠান কর্তৃক সুরক্ষিত প্রোগ্রামের মধ্যে কত অংশ পুনঃবীমা করা যেতে পাড়ে তা সাধারণত ঐ দেশের সরকার কর্তৃক নির্ধরিত হয়। পুনবীমার কিছু প্রক্রিয়াগত সুবিধা রয়েছে যেমন: একটি বিমাকারী প্রতিষ্ঠান তার পলিসিগুলোর পূনঃবীমা করালে তার অনুমোদিত সীমার চেয়ে বেশি পলিসি গ্রহণ করতে সক্ষম হয়। এর প্রধান কার্যকারণ হল পূনঃবীমার ফলে সম্ভাব্য ঝুঁকির কিছু অংশ পুনঃবীমা প্রতিষ্ঠানের কাছে স্থানান্তরিত হয়ে যায় এবং এতে করে সম্ভাব্য ক্ষয়-ক্ষতির ক্ষতিপূরণের উল্লেখযোগ্য পরিমাণ অংশ পুনঃবীমা প্রতিষ্ঠানের কাছ থেকে পাওয়া যায়। Risk management and Insurance by Trieshman, Gustavson, Hoyt আইএসবিএন ০-৩২৪-১৮৩২০-৮ "Top 50 Reinsurers Revealed"। Insurance Networking News। ৩ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ 08/23/2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) The US Reinsurance Under 40s Group (ফরাসি) APREF Association des Professionnels de la Réassurance en France (ফরাসি) ENASS - École Nationale d'Assurances website,(French National School of Insurance) Captive Review Captive Review Reinsurance, by Gary Patrick [১] Reinsurance Association of America Risk transfer, ILS, weather risk and reinsurance news and information from Artemis.bm
ইতরাত হোসেন জুবেরী

ইতরাত হোসেন জুবেরী (১৯১০ - ১৯৬৪) পাকিস্তানের একজন বিশিষ্ট শিক্ষাবিদ ছিলেন। তিনি তার কর্মজীবন পূর্ব পাকিস্তানে শুরু করেন এবং অবসর গ্রহণের পূর্ব পর্যন্ত অধ্যাপক, অধ্যক্ষ, উপাচার্য্য, শিক্ষা উপদেষ্টা ও ইউনেস্কোর নির্বাহী বোর্ডের সদস্য হিসেবে বিভিন্ন দায়িত্ব পালন করেছেন। ড. ইতরাতই প্রথম ভারতীয় যিনি অক্সফোর্ডে কার্ণেগী ফেলো হিসেবে নির্বাচিত হয়েছেন। ড. জুবেরী ছিলেন এম.এ.; পিএইচ.ডি.; ডি.এফ.আর.এস.আই। তিনি আগ্রার সেন্ট জোন'স্‌ কলেজ, এলাহাবাদ বিশ্ববিদ্যালয় ও অক্সফোর্ডের ম্যারটন কলেজ থেকে শিক্ষা সমাপ্তের পর এডিনবার্গ বিশ্ববিদ্যালয়ে গবেষণায়রত হন। এডিনবার্গে তিনি প্রখ্যাত শিক্ষাবিদ স্যার হার্বার্ট জে.সি. গ্রিয়ারসন-এর অধীনে কাজ করেন। তিনি কলকাতা বিশ্ববিদ্যালয়ের অধীন ইসলামিয়া কলেজ-এ ইংরেজি বিষয়ের সিনিয়র অধ্যাপক হিসেবে কর্মজীবন শুরু করেন। ১৯৫৩ সালে রাজশাহী বিশ্ববিদ্যালয় প্রতিষ্ঠিত হলে তিনি এর প্রথম উপাচার্য নিযুক্ত হন। তিনি ইউনিভার্সিটি অফ উইন্ডসোর-এ ইংরেজি বিষয়ে অধ্যাপনা করেছেন। ইংরেজি সাহিত্য নিয়ে ড. ইতরাতের বেশ কিছু গবেষণা গ্রন্থ রেয়েছে: The dogmatic and mystical theology of John Donne (1938, London: Society for Promoting Christian Knowledge & New York: Macmillan) The technique of T. S. Eliot and the "Portrait of a lady" (1945, London & New York: Longmans-Green) The mystical element in the metaphysical poets of the seventeenth century (1948, Edinburgh: Oliver and Boyd) English prose, 1600-1660 (1965, New York: Holt, Rinehart and Winston) (with: Victor Harris) Poems (1974, Pakistan: s.n.) রাজশাহীর বরেন্দ্র গবেষণা জাদুঘর প্রতিষ্ঠায় তিনি বিশেষ অবদান রাখেন। রাজশাহী বিশ্ববিদ্যালয় কার্ণেগী ফেলো Islamic Culture: The Hyderabad Quarterly Review, 1971, p 400, Islam The Pakistan Year Book & Who's who, 1949, p 870, edited by Saiyed Tahammul Hussain - Pakistan Who's who in Pakistan, 1963, p 142, edited by Ali Mohammad Barque. বাংলাপিডিয়া[স্থায়ীভাবে অকার্যকর সংযোগ] রাজশাহী বিশ্ববিদ্যালয়ের ইতিহাস ইউনিভার্সিটি অফ উইন্ডসোর-এ ড. ইতরাত ড. ইতরাতের গ্রন্থসমূহ "বরেন্দ্র গবেষণা জাদুঘর"। ২৬ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৩।  ড. ইতরাত হোসেন জুবেরী[স্থায়ীভাবে অকার্যকর সংযোগ] - বাংলাপিডিয়া হতে প্রাপ্ত জীবনী।
সূরা হুদ

সূরা হুদ (আরবি: سورة هود) মুসলমানদের ধর্মীয় গ্রন্থ কুরআনের ১১তম সূরা; এতে আয়াত সংখ্যা ১২৩টি এবং রূকুর সংখ্যা ১০টি। হুদ সূরাটি মক্কায় অবতীর্ণ হয়েছে। এই সূরায় পূর্ববতী জাতিসমূহের উপরে আপতিত গজব (ঐশ্বরিক শাস্তি)এবং বিভিন্ন প্রকারের কঠিন আযাব (পূর্ব-নির্ধারিত শাস্তি) এবং কেয়ামতের ভয়াবহ ঘটনাবলী এবং পুরস্কার ও শাস্তির কথা বলা হয়েছে। কোরআন-এর ১০ম থেকে ১৫তম সুরাগুলিতে ইসলামের বিভিন্ন নবীর কাহিনী বর্ণনা করা হয়েছে। এই সূরাটিতে ৫০ থেকে ৬০ নং আয়াতে নবী হুদ-এর ঘটনা বর্ণিত হয়েছে। মারেফুল কোরআন, পাতা নম্বরঃ ৬১৯। সূরা হুদ[স্থায়ীভাবে অকার্যকর সংযোগ] (ইংরেজি এবং ফরাসি অনুবাদের সাথে আরবি সম্পূর্ণ টেক্সট) কুরআন, সূরা হুদের অনুবাদ। সূরা হুদ, এর বাংলায় এবং অডিও অনুবাদ। কুরআন প্রবেশদ্বার
কবুতর (দ্ব্যর্থতা নিরসন)

কবুতর জীববৈজ্ঞানিক গোত্র কলাম্বিডির অন্তর্ভুক্ত উল্লেখযোগ্যসংখ্যক পাখির সাধারণ নাম। এছাড়া কবুতর বলতে বোঝায়: জালালি কবুতর: পুরোপুরি বুনো ও জংলি (যারা একসময় গৃহপালিত ছিল বা মানব-বসতির আশেপাশে থাকে) কবুতর পোষা কবুতর: গৃহপালিত কবুতরের বিভিন্ন জাত এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হুদ (দ্ব্যর্থতা নিরসন)

হুদ একটি আরবী শব্দ। হুদ শব্দটি দ্বারা বোঝায়: ইসলাম ধর্ম সম্পর্কিত: হুদ (সূরা) - কোরআন-এর ১১তম সূরা। হুদ (নবী) - কোরআন-এ বর্ণিত একজন নবী। প্রাণী সম্পর্কিত: হুদ হুদ - নাতিশীতোষ্ণ-মন্ডলীয় অঞ্চলের এক প্রজাতির বিলুপ্ত-প্রায় পাখি। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।